Яки () е индиански народ в Мексико и Съединените американски щати, чиято прародина обхваща около 6000 км2 в поречието на Рио Яки, между Рио Матара и Аройо де Какарасу. След Мексиканската революция са разпръснати из южна Аризона, полуостров Юкатан и в района на Рио Яки. В Аризона част от тях се заселват още през 18 век и техните потомци днес живеят в малки общности в Тубак, Тъксън, Марана, Темпе, Скотсдейл, Фресно, Президио и Гуаделупе. През 2008 г. племето в Аризона наброява около 10 000 души. Останалата по-голяма част от племето продължава да живее в старата си родина около Рио Яки в Сонора, Мексико.